ການສ້າງສວນສະໜຸກ ທີ່ຊຽງໄຮ້
ບໍລິສັດ Disney ບັນລຸການຕົກລົງ ສ້າງສວນສະໜຸກ ທີ່ນະຄອນຊຽງໄຮ້
ຄະນະປົກຄອງນະຄອນຊຽງໄຮ້ ແລະຄະນະບໍລິຫານຂອງບໍລິສັດ Walt Disney ກ່າວວ່າຕົນໄດ້ ລົງນາມໃນຂໍ້ຕົກລົງການຮ່ວມມື ສະບັບນຶ່ງ ໃນວັນສຸກມື້ນີ້ ເພື່ອ ສ້າງສວນສະໜຸກຂຶ້ນທີ່ເມືອງດັ່ງ ກ່າວຂອງຈີນ ອົງການຂ່າວຊິນຫົວ ຂອງທາງການຈີນລາຍງານວ່າ ຂໍ້ຕົກລົງດັ່ງກ່າວໄດ້ບັນລຸກັນກັບກຸ່ມ Shanghai Shendi ຊຶ່ງເປັນບໍລິສັດທີ່ຕັ້ງຂຶ້ນມາເປັນການສະເພາະ ເພື່ອພັດທະນາໂຄງ ການສວນສະໜຸກ Disneyland ອົງການຂ່າວຊິນຫົວເວົ້າວ່າ ເປັນທີ່ຄາດກັນວ່າສວນສະໜຸກ Disneyland ຈະກວມເອົາ ພື້ນທີ່ປະມານ 4 ກິໂລແມັດມົນທົນແລະຕົ້ນທຶນໃນການກໍ່ສ້າງແມ່ນປະມານ 3 ພັນ 600 ລ້ານໂດລາ ສວນສະໜຸກ Disneyland ຂອງນະຄອນຊຽງໄຮ້ຈະເປັນສວນບັນເທີງຂະໜາດໃຫຍ່ຂອງ ອະເມຣິກັນແຫ່ງທີ 3 ຢູ່ໃນເອເຊຍ ຫຼັງຈາກໄດ້ສ້າງຢູ່ທີ່ກຸງໂຕກຽວແລະຮົງກົງ